बोल्ट की बेहतरीन यॉर्कर, होल्डर ने पकड़ा शानदार डाइविंग कैच; SRH-RR मैच के मोमेंट्स
IPL 2023 RR vs SRH Moments | Dhanshree Verma Umran Malik Jason Holder, मैच में सभी टीमों के खिलाड़ियों ने दिवंगत सलीम दुरानी की याद में ब्लैक आर्मबैंड पहना। उमरान मलिक ने 149 किमी प्रति घंटे की स्पीड से देवदत्त पड्डीकल के स्टंप्स बिखेरे।
इंडियन प्रीमियर लीग (IPL) में रविवार को 2 मुकाबले खेले गए। हैदराबाद के राजीव गांधी इंटरनेशनल स्टेडियम में हुए पहले मैच में राजस्थान रॉयल्स ने सनराइजर्स हैदराबाद को हराया। राजस्थान के 3 बैटर्स ने फिफ्टी जड़ी और युजवेंद्र चहल ने 4 विकेट लिए।
मैच में सभी खिलाड़ियों ने दिवंगत सलीम दुर्रानी की याद में ब्लैक आर्मबैंड पहना। उमरान मलिक ने 149 किमी प्रति घंटे की स्पीड से देवदत्त पड्डिकल के स्टंप्स बिखेरे। साउथ इंडियन सुपरस्टार दग्गुबती वेंकटेश मैच देखने पहुंचे और जेसन होल्डर ने बेहतरीन डाइविंग कैच पकड़ा। मैच के ऐसे ही टॉप मोमेंट्स इस खबर में हम जानेंगे। मैच रिपोर्ट पढ़ने के लिए यहां क्लिक करें...
1. काली पट्टी बांधकर मैदान में उतरे खिलाड़ी
IPL में रविवार को हैदराबाद और राजस्थान टीम के सभी खिलाड़ी काली पट्टी बांधकर मैदान में उतरे। दरअसल, पूर्व भारतीय क्रिकेटर सलीम दुर्रानी का 88 साल की उम्र निधन हो गया। ऑलराउंडर दुर्रानी ने भारत के लिए 29 टेस्ट में 1202 रन बनाने के साथ 75 विकेट भी लिए।
दुर्रानी की याद में IPL में रविवार को सभी टीमों ने 2 मिनट का मौन रखा और सभी खिलाड़ी काली पट्टी बांधकर मैदान में उतरे।
2. उमरान ने बिखेरे पड्डिकल के स्टंप्स
पहली पारी में सनराइजर्स हैदराबाद के उमरान मलिक ने 149 किमी प्रति घंटे की रफ्तार से गेंदबाजी की। 15वें ओवर की इस बॉल पर राजस्थान के बैटर देवदत्त पड्डिकल खड़े ही रह गए और बॉल स्टंप्स को चीरती हुई चली गई। उमरान ने मैच के 3 ओवरों में 32 रन दिए। वहीं पड्डिकल 5 बॉल पर 2 ही रन बना सके।
पहली पारी में राजस्थान ने 5 विकेट के नुकसान पर 203 रन बनाए। संजू सैमसन (55), जोस बटलर (54) और यशस्वी जायसवाल (54) ने फिफ्टी लगाई।
3. साउथ इंडियन सुपरस्टार वेंकटेश ने देखा मैच 
हैदराबाद में RR और SRH का मैच देखने साउथ इंडियन फिल्म इंडस्ट्री के सुपरस्टार दग्गुबती वेंकटेश भी पहुंचे। वह हैदराबाद टीम का झंडा लेकर VIP एरिया में बैठे रहे और मैच का आनंद उठाया।
4. बोल्ट की शानदार यॉर्कर
204 रन के टारगेट को डिफेंड करने उतरी राजस्थान को ट्रेंट बोल्ट ने पहले ही ओवर में शानदार शुरुआत दिलाई। पहली बॉल डॉट कराने के बाद दूसरी बॉल बोल्ट ने अभिषेक शर्मा को आउट स्विंगिंग यॉर्कर फेंकी। अभिषेक बॉल को समझ नहीं सके और बोल्ड हो गए।
5. होल्डर ने पकड़ा डाइविंग कैच 
दूसरी पारी में पहले ही ओवर की चौथी बॉल पर ट्रेंट बोल्ट ने राहुल त्रिपाटी का विकेट भी ले लिया। बोल्ट ने राहुल को इन-स्विंगिंग फुलर लेंथ बॉल फेंकी। राहुल आगे निकलकर शॉट खेलने गए, लेकिन बॉल उनके बैट का बाहरी किनारा ले कर स्लिप में गई जहां खड़े जेसन होल्डर ने अपने बाएं तरफ डाइव मारकर बेहतरीन कैच पकड़ लिया।
इस विकेट के बाद हैदराबाद का स्कोर 0/2 हो गया। टीम शुरुआती झटकों से उबर नहीं सकी और 20 ओवरों में 8 विकेट पर 131 रन ही बना सकी। इस तरह टीम को सीजन के पहले ही मैच में 72 रन से हार झेलनी पड़ी।
अब देखें मैच की कुछ और इंटरेस्टिंग फोटोज...
